Abhainn Chluaidh

340pxAbhainn Chluaidh e Broomielaw, Glasc'ho  Bro   Kontelezhioù  Earra-Ghàidheal agus Bòd (Argyll & Bute)Siorrachd Inbhir Àir (Argyllshire)Siorrachd Dhùn Bhreatainn (Dumbartonshire)Inbhir Chluaidh (Inverclyde)  Eienenn  Lowther HillsSiorrachd Lannraig a Deas55°24'23.8"N – 3°39'08.9" K Hirder  176 km Diazad  4 000 km² Genoù  Linne Chluaidh (Firth of Clyde)55°40'46.3" N– 4°58'16.7" K
An Abhainn Chluaidh (distagadur gouezelek IPA : [avɪɲˈxɫ̪uəj]), Clyde e saozneg (distaget: LFE: [klaɪd]), Afon Clud e kembraeg ha diwar-se Stêr KludNotennou diwar-benn ar Gelted koz, M. Mordiern, p. 24 a-wechoù e brezhoneg, eo trede stêr hirañ Bro-Skos. Tremen a ra dre gêr C'hlasc'ho. A bouez bras eo bet greanterezh ar sevel listri war lez ar stêr da vare an Impalaeriezh trevadennel saoz. 

 Anv 
Hervez A. L. F. Rivet & Colin Smith RIVET, A. L. F. & SMITH, Colin : The Place-Names of Roman Britain, Batsford Ltd., 1979  :
• Tacitus, Agricola 23, 3 : CLOTA
• Ptol. II, 3, 1 : CLOTA AESTUARIUM
• IM 5091 : INSULA CLOTA (/ GLOTA) INVERIONE
• Ravenna 1094 : CLED
Talvoudegezh : diwar * clou- ("gwalc'hiñ") = glanaerezh, puraerez
Buhez sant Gweltaz : genidig eus Arecluta = bro war dro ar stêr *Cluta ; eus Strad-Cluyd e Buhez ar Sent 1912.

 Red 
300px|thumb|left|Leti e New Lanark graet er vilin gozh, dirak ar stêr ClydeC'hoarvezout a ra ar stêr Clyde eus kember div wazh-dour, an Daer Water (o tont eus mirlenn an Daer Reservoir) hag ar Potrail Water. An hent-baleerien Southern Upland Way a dreuz an div wazh a-raok dezho kejañ da ober ar stêr Clyde da vat e Watermeetings. Ac'hano n'eus nemet 8 km betek Tweed's Well, eienenn ar stêr Tweed ha 10 km eus an Devil's Beef Tub, eienenn ar stêr Annan. Neuze e kammdro war-du ar biz a-raok treiñ etrezek ar c'hornôg da dizhout kêr Lannraig. War lez ar stêr e voe savet milinoù gant greantourien eus an , David Dale ha Robert Owen, hag o ensavadur New Lanark. Ar milinoù a implij nerzh Lammoù-dour ar stêr Clyde, ha Cora Linn eo anv an hini fromusañ. Ul labouradeg da genderc'hañ tredan zo eno c'hoazh, petra bennak ma'z eo bet troet ar miiinoù d'ur midi ha d'ur World Heritage Site.
Adalek New Lanark e tro ar stêr war-du ar gwalarn, kent bout maget gant ar Stêr Avon ha redek dre gornôg Bro-Skos. Etre kêrioù Tobar na Màthar ha Hamaltan e voe kemmet red ar stêr da grouiñ ul loc'h e Strathclyde Park. Un tamm eus ar red orin a c'heller gwelout c'hoazh etre an enez ha glann reter al loc'h. Goude-se e red Abhainn Chluaidh a-dreuz Baile an t-Saoir (Blantyre) ha Boddle (Bothwell), m'emañ distmantroù ur c'hastell war valir a-us dezhi.
Goude Baile Udain (Uddingston) ha war-du ar gevred da C'hlasc'ho e krog ar stêr da ledanaat en ur gammdreiñ dre An Ruadh-Ghleann (Rutherglen) ha Dail Mheárnaig (Dalmarnock). Pa dremen hebiou Glasgow Green emañ eeunaet ha ledanaet e kreiz kêr, ha petra bennak ma'z eus bremañ ur pont evit mirout ouzh an droadeien a dizhout ar Broomielaw hengounel e c'hall c'hoazh al listri sevel gant ar stêr ker pell ha Finnieston m'emañ dokoù ar PS Waverley.
Alese e red a-dreuz ar chanterioù sevel bigi, dre garterioù Baile a' Ghobhainn (Govan), Partig (Partick), Innis Bhàn (Whiteinch), Scotstoun ha Bruach Chluaidh (Clydebank), chanterioù sevel listri an holl anezho ; daou hepken a chom.

Redek a ra ar stêr er-maez eus Glasc'ho dre ar gornaoueg, hebiou Rinn Friù (Renfrew), ha dindan ar pont anvet Erskine Bridge goude Dùn Breatann (Dumbarton) war glann an norzh, betek traezhennoù Ardmore Point etre Càrdanros (Cardross) ha Baile Eilidh (Helensburg). En tu enep, war glann ar su, e kendalc'h ar stêr hebiou ar chanterioù diwezhañ e Port Ghlaschu (Port Glasgow) war-du Grianaig (Greenock) ma tizh Tail of the Bank ha ma kej gant Linne Chluaidh (Firth of Clyde).

Notennoù

 Pennadoù kar 
 Inizi ar stêr Clyde
 Rouantelezh Strathclyde
 Firth of Clyde

Rummad:Stêrioù Bro-Skos
Rummad:Clyde